**PROMEMORIJA**

Dostavljamo prijedlog Pravilnika o s sadržaju, obliku i načinu vođenja evidencije postupanja ribarskih inspektora i ovlaštenih osoba. Prijedlogom Pravilnika propisuju se sadržaj, oblik i način vođenja evidencije postupanja ribarskih inspektora i ovlaštenih osoba kao i vođenje evidencije o obavljenim inspekcijskim i neposrednim nadzorima, poduzetim radnjama i izrečenim mjerama koje se vode u elektroničkom obliku. Prijedlog Pravilnika izrađen je na temelju odredbi članka 73. stavka 2. Zakona o morskom ribarstvu (»Narodne novine«, broj 62/2017 130/2017, 14/2019, 30/2023 i 14/2024), članka 38. Zakona o akvakulturi (»Narodne novine«, broj 130/2017, 111/2018, 144/2020, 30/2023 i 14/2024) i članka 67. stavka 2. Zakona o slatkovodnom ribarstvu ((»Narodne novine«, broj 63/2019).

U skladu s navedenim sadržajem prijedloga Pravilnika evidentno je da se ovim Pravilnikom ne utječe na interese građana i pravnih osoba te iako ne postoji obaveza savjetovanja s javnošću pri donošenju ovog podzakonskog propisa kako je definirano člankom 11. stavkom 1. Zakona o pravu na pristup informacijama („Narodne novine“, broj 25/2013 i 85/2015 i 69/2022), radi provedbe utvrđene politike u sektoru ribarstva, prijedlog Pravilnika se upućuje na provođenje skraćenog postupka e-savjetovanja za predmetni propis u trajanju od 15 dana.